Diari Oficial de la Generalitat Valenciana


Sumari del DOGV 826, del 17-05-1988 (1988/811137)

ORDRE de 9 de maig de 1988, de la Conselleria de Sanitat i Consum, per la qual s'efectuen diverses delegacions d'atribucions en matèria de personal del Servei Valencià de Salut.
---------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/05/09/(1)/dof/vci/html**

### Dades del document

Número de DOGV
:   826

Data del DOGV
:   17-05-1988

Secció del DOGV
:   DISPOSICIONS GENERALS

Número del document
:   1988/811137


Data del document
:   09-05-1988

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 9 de maig de 1988, de la Conselleria de Sanitat i Consum, per la qual s'efectuen diverses delegacions d'atribucions en matèria de personal del Servei Valencià de Salut.  
El Decret 46/88, de 12 d'abril, del Consell de la Generalitat Valenciana, pel qual s'aprova el Reglament d'organització i funcionament del Servei Valencià de Salut, en els seus articles quaranta-un a quaranta-quatre, ambdós inclusivament, assigna diferents atribucions en la matèria a òrgans de la Conselleria de Sanitat i Consum que tenen competències sobre tot llur personal, inclós el dels Organs Autònoms dependents del Departament, i també a òrgans exclusius del Servei Valencià de Salut.  
Abans del traspàs a la Comunitat Valenciana de les funcions i els serveis de l'Institut Nacional de la Salut, diferents òrgans perifèrics d'aquesta Entitat tenien competències en matèria de personal, per delegació expressa d'autoritats del Ministeri de Sanitat i Consum, delegació que s'ha mantingut parcialment en vigor en virtut del que disposa la Disposició Transitòria Primera del Decret 208/87, de 21 de desembre, del Consell de la Generalitat, pel qual es dictaven normes provisionals per a la gestió del Servei Valencià de Salut.  
No obstant això, la derogació expressa d'aquest Decret després de la promulgació del Reglament d'organització i funcionament i l'assignació de funcions que aquest darrer hi introdueix, implica l'atribució directa de les competències en òrgans centrals de la Conselleria i l'Organisme, sense perjudici de les reservades a d'altres òrgans de la Generalitat.  
Els principis d'eficàcia, descentralització, desconcentració i economia de mitjans que estableix l'article 65 de la Llei 5/1983, de 30 de desembre, de Govern Valencià, recomanen la delegació d'atribucions en diferents òrgans del Servei Valencià de Salut, amb reassignació d'algunes que ja eren exercides abans del traspàs a la Comunitat Valenciana, si bé tenint en compte les diferències orgàniques i legislatives introduïdes pel fet autonòmic.  
Atés el que preveu l'article 68 de la Llei 5/1983, de 30 de desembre, de Govern Valencià:  
ORDENE:  
Article primer  
Per delegació del Conseller, el Secretari General de la Conselleria de Sanitat i Consum exercirà les atribucions següents, en relació amb el personal del Servei Valencià de Salut:  
a) El nomenament dels funcionaris sanitaris de carrera i del personal estatutari fix.  
b) La formalització dels contractes de treball de caràcter indefinit del personal sanitari.  
c) L?exercici de les potestats disciplinàries que la normativa atribueix al Conseller.  
Article segon  
El Director del Servei Valencià de Salut, per delegació del Secretari General de la Conselleria de Sanitat i Consum, exercirà les competéncies contingudes en el present article.  
Un. Amb referència a tot el personal que preste serveis en l?Organisme, exercirà les enumerades en els tres apartats següents:  
1) Respecte del personal sotmès a règim estatutari:  
a) La resolució dels recursos que en matèria de provisió de vacants preveuen els Estatuts Jurídics del Personal i llurs normes de desplegament.  
b) L?acció cultural i la concessió de bestretes extraordinàries, préstecs d'interés social per a l'adquisició d'habitatges, beques i autorització per a internaments sanatorials.  
c) La concessió de permisos i llicències, a excepció d'aquells expressament delegats en altres òrgans inferiors de l?Organisme.  
2) Pel que fa al personal sanitari funcionari, i laboral si s'escau:  
a) El reconeixement de l'adquisició i canvis de graus personals.  
b) Les declaracions de jubilació per incapacitat física.  
c) La tramitació dels expedients de viduïtat.  
3) Respecte de tot el personal, tant sanitari com estatutari:  
a) L?elaboració de l'Avantprojecte de plantilles de l?Organisme, per tal de ser elevat al Secretari General de la Conselleria de Sanitat i Consum.  
b) La resolució de les reclamacions prèvies a la jurisdicció laboral formulades, contra actes dictats tant per òrgans inferiors del Servei Valencià de Salut, com pel Director.  
c) La resolució de les reclamacions retributives.  
d) La incoació dels expedients disciplinaris per faltes greus o molt greus, amb notificació immediata al Secretari General de la Conselleria sobre l'acord d'incoació. Així mateix, li correspondrà la instrucció i tramitació dels esmentats expedients fins els eleve a la Secretaria General per a la resolució final.  
Dos. Amb referència al personal que ocupe llocs de treball en els Serveis Centrals de l?Organisme, a més de les ja incloses genèricament en el número un, exercirà les competències següents:  
a) Els reingressos al servei actiu del personal sanitari que dispose de reserva de plaça, i, si s'escau, estatutari, d'acord amb els procediments legals en vigor  
b) La concessió al personal estatutari de l?excedència forçosa, especial o per complir el servei militar obligatori.  
c) La concessió al personal estatutari de l?excedència voluntària o per invalidesa.  
d) La, concessió al personal sanitari no estatutari de l?excedència voluntària per tenir cura d'un fill o per interés particular.  
e) La concessió al personal estatutari de qualssevol tipus de permisos o llicències.  
f) La concessió al personal sanitari no estatutari dels permisos i llicències motivats per realització de funcions sindicals, per atenció a fills menors de nou mesos, per malaltia, per matrimoni i embaràs, per estudis i per afers propis, així com la disminució de jornada per guarda legal a què fa referència l'article 30.1, de la Llei 30/1984.  
g) La concessió al personal no inclòs en els dos casos anteriors dels permisos i llicències que la legislació autonòmica atribueix als Subsecretaris o Secretaris Generals.  
h) Les declaracions de jubilació forçosa per edat del personal sanitari i estatutari, quan escaurà.  
i) La imposició a tot el personal de sancions per falta lleu.  
Article tercer  
Pel que fa al personal que ocupe llocs de treball en els Serveis Centrals de l?Organisme, per delegació del Secretari General de Sanitat i Consum i del Director de l?Entitat, el Secretari General del Servei Valencià de Salut exercirà aquestes funcions:  
a) L?extensió de les diligències de preses de possessió, d'incorporacions o de cessaments.  
b) La tramitació de les bestretes del personal.  
c) El control d'horari i l?assistència.  
d) L?emissió de certificacions, informes, diligències i al tres actes de gestió i d'administració ordinària, així com aquells de tràmit que li siguen sol·licitats per òrgans superiors.  
Article quart  
Els Delegats del Servei Valencià de Salut, per delegació del Conseller, del Secretari General, de la Conselleria de Sanitat i Consum, i del Director de l'Organisme, exerciran les atribucions que conté aquest article.  
Un. Amb referència a tot el personal destinat en els diversos Centres o Unitats que hi ha a la seua demarcació, incloent-hi el personal sanitari i estatutari dels Serveis Centrals de la Delegació, exerciran les enumerades en els tres apartats següents.  
1) Respecte del personal sotmès a règim estatutari:  
a) La Convocatòria i resolució dels processos selectius que, d'acord amb la normativa vigent, i amb l'autorització prèvia del Secretari General de la Conselleria de Sanitat i Consum, es despleguen de forma descentralitzada, així com l?expedició de les corresponents credencials.  
b) Els reingressos al servei actiu d'acord amb els procediments legals establerts.  
c) La concessió de prestacions d'acció social no reservades al Director.  
d) La concessió d?excedència forçosa, especial o per compliment del servei militar obligatori.  
e) La concessió d?excedència voluntària o per invalidesa.  
f) La concessió de permisos i llicències per termini no superior a un any ni inferior a un mes.  
g) Els nomenaments de personal interí, quan escaiga d'acord amb el corresponent Estatut Jurídic del Personal, per cobrir les substitucions del personal estatutari al servei de les Institucions Sanitàries de la seua demarcació.  
2) Respecte del personal sanitari funcionari, i, si s'escau, laboral:  
a) El nomenament o contractació temporals necessaris per cobrir les substitucions del personal estatutari al servei de les Institucions Sanitàries de la seua demarcació.  
b) La selecció i contractació del personal laboral temporal no inclós en el supòsit anterior, amb l'autorització prèvia del Secretari General de Sanitat i Consum.  
c) La selecció i el nomenament de funcionaris interins, d'acord amb el que preveu la legislació de la Generalitat en matèria de Funció Pública, i amb l'autorització prèvia del Secretari General de la Conselleria de Sanitat i Consum.  
d) La declaració d?excedència forçosa.  
e) La declaració d?excedència voluntària per tenir cura d'un fill o per interés particular.  
f) Els reconeixements de triennis i d'antiguitat en els casos que escaurà legalment.  
3) Respecte de tot el personal esmentat en els dos apartats anteriors:  
a) Les declaracions de jubilació forçosa per edat, quan escaurà.  
b) Els reingressos al servei actiu del personal que dispose de reserva de plaça.  
c) Les convocatòries de provisió o d'accés de caràcter periòdic que els siguen atribuïdes per la normativa vigent.  
Dos. Pel que fa al personal que ocupe llocs de treball als Serveis Centrals de la Delegació, exerciran aquestes competències:  
a) L?expedició de les diligències de presa de possessió, d'incorporació i de cessament.  
b) La tramitació de les bestretes al personal.  
c) El control d'horari i d?assistència.  
d) La concessió al personal sanitari no estatutari dels permisos i llicències a què es refereix l'article 2, Dos, lletra f), així com la disminució de jornada que s'hi recull.  
e) La concessió al personal estatutari de permisos i llicències fins a un termini d'un mes.  
f) La concessió al personal no inclós en els dos casos anteriors dels permisos i llicències a què fa referència l'article 2, Dos, lletra g).  
g) La imposició de sancions per falta lleu i la proposta d'instrucció d'expedients disciplinaris per falta greu o molt greu.  
h) L?emissió de certificacions, informes, diligències i d'altres actes de gestió i d'administració ordinària, així com aquells de tràmit que els seran sol·licitats per òrgans superiors.  
Article cinqué  
Els Gerents o Directors de les Institucions Sanitàries, per delegació del Secretari General de la Conselleria de Sanitat i Consum i del Director del Servei Valencià de Salut, exerciran respecte del personal amb destinació en llurs respectives Unitats, les atribucions següents:  
a) L?expedició de les diligències de presa de possessió, d'incorporació o de cessament.  
b) La tramitació de les bestretes del personal.  
c) El control de l?horari i de l'assistència.  
d) La concessió de permisos i llicències al personal estatutari fins a un termini d'un mes, sempre que no donen lloc a indemnitzacions per raó del servei.  
e) La concessió al personal no estatutari de permisos per afers particulars, mitjançant la seua aprovació al llarg de l?exercici.  
f) La imposició de sancions per falta greu i la proposta d'instrucció d'expedients disciplinaris per falta greu o molt greu.  
g) L?emissió de certificacions, informes, diligències i altres actes de gestió i d'administració ordinària, així com d'aquells de tràmit que els seran sol·licitats per òrgans superiors.  
Article sisé  
En les resolucions i actes que s'adopten en virtut del que preveu aquesta Ordre es farà constar expressament que es dicten fent ús de les facultats delegades, i tals actes posaran fi a la via administrativa en els mateixos casos i termes que correspondrien a l'actuació de l?òrgan delegant.  
Article seté  
Els recursos de reposició presentats contra els actes dictats en virtut de les delegacions contingudes en els articles precedents seran resolts per l?òrgan delegat que va dictar l'acte objecte de recurs.  
Article vuité  
Les delegacions d'atribucions aprovades mitjançant la present Ordre s'entenen sense perjudici de les facultats de l'òrgan delegant d'avocar el coneixement i la resolució de tots els afers que considere oportuns, i podrà així mateix revocar la delegació en qualsevol moment, segons que estableix l'article 68.5 de la Llei de Govern Valencià.  
DISPOSICIO ADDICIONAL  
En cas de vacant, absència o malaltia dels titulars dels òrgans en què s'efectuen les delegacions, llurs facultats seran exercides pels òrgans als quals corresponga en les esmentades circumstàncies la substitució reglamentària.  
DISPOSICIO FINAL  
Aquesta Ordre vigirà el mateix dia de la publicació en el Diari Oficial de la Generalitat Valenciana.  
València, 9 de maig de 1988.  
El Conseller de Sanitat i Consum,   
JOAQUIM COLOMER SALA


Còpia Permalink ELI